62° N er et af landets mest erfarne rejsebureauer, og vi kan hjælpe vores kunder til at sammensætte pakkerejser præcis efter jeres ønsker og behov. Vi har en grundig viden om færøsk historie, natur, befolkning, kunst og kultur og arrangerer vores pakker ud fra denne indsigt. Med vores ekspertise og vores gode netværk af professionelle samarbejdspartnere, kan vi tilbyde vores kunder den perfekte rejse til vores fantastiske øer. Sprog: Det færøske sprog, som er germansk sprog, har sin oprindelse fra oldnordisk. Sproget er nært beslægtet med det islandske sprog og nogle norske dialekter. Sproget er et af de vigtigske aspekter i den færøske kulturelle identitet, og derfor er færingen meget bevidst omkring bevaring af sproget og holder det levende og ukueligt mod global indflydelse. På Færøerne tales færøsk i det daglige, men alle kan forstå de nordiske sprog samt engelsk. Regering og de politiske partier: Landet en selvstyrende region under Kongeriget Danmark. Hjemmestyreloven fra 1948, giver det færøske parlament, som er et af verdens ældste, selvstyre indenfor mange områder, som inkluderer bevaring og forvaltning af de levende havressourcer indenfor 200 sømil fiskegrænsen, undergrundsressourcer, handels-, finans-, industri- og miljøpolitik samt transport, kommunikation, kultur, undervisning og forskning. Det færøske parlament, Løgtingið, består af 33 medlemmer. Selvom Danmark er medlem af EU og European Economic Area (EEA) har Færøerne indtil videre valgt at stå udenfor. Klima: Øerne har tempereret ø klima, og vejret er meget omskifteligt. Det ene øjeblik skinner solen fra en næsten skyfri himmel for pludselig at skifte over i dis og regnbyger. Øernes klima er præget af beliggenheden i Golfstrømmen, der medvirker til at give milde vintre og kølige somre. Man er altid højst 5 km fra havet. Gennemsnitstemperaturen ligger på 3° C om vinteren og 11° C om sommeren, dog kan det blive meget varmere på steder, der ligger i læ. Luften er altid ren og frisk uanset årstid. Højeste punkt: Fjeldet Slattaratindur er 882 meter højt. Beklædning: Da man på øerne kan opleve det fantastiske og specielle ved flere årstider på kort tid, er det fornuftigt at være forberedt på det uventede. Det anbefales, at man medbringer en regn og vindtæt jakke, sweater, hue og godt fodtøj. Påklædning i flere lag er altid en god ide. Valuta: Dansk valuta er gældende-Færøerne har sine egne pengesedler og bruger danske mønter. Prisniveau: Øerne er selvforsynende hvad angår fisk, skaldyr og mælkeprodukter. Alt andet skal importeres med enten skib eller fly, og det øger prisniveauet. Sammenlignet med Skandinavien er prisniveauet på daglige indkøb lidt højere, hvor især alkohol, tobak og friske frugter samt grøntsager hører til i den høje ende af prisskalaen. Prisniveauet på div. oplevelser (udflugter, museumsbesøg, koncerter m. m.) og at spise på restaurant er nogenlunde det samme som andre steder i nordeuropa. Kreditkort: I pengeautomater, der findes i de større byer/bygder, kan man hæve penge med følgende kreditkort: Dankort, Eurocard/Mastercard og VISA. Selv om de fleste butikker accepterer DK, Visa og Mastercard, så er kontanter bedst, hvis man skal ud på de små bygder Drikkepenge: Med hensyn til drikkepenge er det som hovedregel, som det er i Danmark–man forventer ikke drikkepenge. Men hvis man mener at have fået en god betjening og maden har været god er man selvfølgelig velkommen til kvittere ved at lægge lidt drikkepenge. Visum og pas: For Nordiske borgere er pas og indrejsevisum ikke påkrævet, man behøver kun at medbringe godkendt billedlegitimation som f. eks. kørekort. Hvis du ikke er Nordisk statsborger bliver du nødt at medbringe pas. Kørsel: Der er højrekørsel og brug af sikkerhedssele er påkrævet. Fartgrænsen er 50km/t i tættere bebygget område og 80km/t på hovedvejer. Parkering i Torshavn, Runavík, Klaksvík og i lufthavnen er reguleret. Parkeringsskiven som er placeres lavt i højre side af forruden skal stilles på det tidspunkt man parkerede bilen. Brug af nærlys er påbudt. Vær opmærksom på, at fårene kan springe ud foran bilen, hvis dette skulle ske så ring til politistationen tel 35 14 48.